《望绵山》
清代·刘纶

落日在马首，山色青绵绵。上有禁烟树，下有旌善田。

五蛇一乾禁，明信夫何愆。遗荣怨未平，矫时或过焉。

我欲望南山，径路抑已偏。我欲望北山，猿鹤还可怜。

不才愧持禄，文身以贪天。振策遵前涂，空歌《招隐》篇。

作者简介：（ 1711—1773）江苏武进人，字奋涵，号绳庵。乾隆元年以廪生举鸿博，授编修。官至文渊阁大学士，兼工部尚书。与刘统勋有“南刘北刘”之称。卒谥文定。工诗古文。有《绳庵内外集》。